Nafarroako Parlamentuko Mahaiak, 2017ko urriaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jokin Castiella Imaz jaunak aurkeztutako galdera, Hitzarmen Ekonomikoaren negoziazioan izan litezkeen aurrerabideak direla-eta Nafarroako Gobernuak egiten duen balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko urriaren 23an

Lehendakaria: Ainhoa Aznárez Igarza

GALDERAREN TESTUA

Geroa Bai talde parlamentarioko foru parlamentari Jokin Castiella Imaz jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak 2017ko azaroaren 2ko Osoko Bilkuran ahoz erantzun dezan:

Diputatuen Kongresuaren urriaren 18ko Osoko Bilkuran Ogasuneko ministro Montoro jaunak adierazi zuen, Aitor Esteban diputatuak galdetu baitzion ea Gobernuak noiz igorriko dituen Gorteetara kupoaren bosturteko lege berriari eta Hitzarmen Ekonomikoa aldatzeko legeari buruzko akordioak, “ekitaldi hau bukatu baino lehen” egonen direla onetsita.

Horrekin batera, Montoro jaunak esan du euskal legeen erreformari gehituko zaiola Nafarroako Hitzarmen Ekonomikoaren erreforma, zeinean jasoko baitira, haren esanetan, euskal hitzarmenean jasotako “definizio berrietako asko”.

Ministroaren hitz horiek ikusita,

Nafarroako Gobernuak zer balorazio egiten du Hitzarmen Ekonomikoaren negoziazioan izan litezkeen aurrerabideei buruz?

Iruñean, 2017ko urriaren 18an.

Foru parlamentaria: Jokin Castiella Imaz